TV1:n Viihdetoimitus

TV1:n Viihdetoimitus oli vuosina 1967–1991 Yle TV1:n itsenäinen ohjelmia tuottava yksikkö. 

Suomalaisen television alkuajoista lähtien Yleisradion televisiotoiminta on ohjelmatuotannon osalta jaettu pienempiin ohjelmayksiköihin, joiden tehtävänä on ollut suunnitella, toteuttaa ja tuottaa niitten tehtäväksi annettuja ohjelmatyyppejä. Näitä ohjelmayksiköitä kutsuttiin 1960-luvulta aina 1990-luvun alkuun asti toimituksiksi. Toimituksissa työskenteli mm. toimituspäällikkö, tuottajia, toimittajia, ohjaajia ja kuvaussihteereitä. Aluksi koko Yleisradion televisiotoiminta organisoitiin Suomen Televisioksi. Kun Yleisradio 1964 osti helsinkiläisen Tesvision ja tamperelaisen Tamvision  poistui Suomen Televisio –nimi, ja Yleisradioon syntyi kaksi tv-kanavaa: TV-ohjelma 1 ja TV-ohjelma 2. Kummallakin oli omat toimituksensa.

Suomen Televisioon perustettiin televisiotoiminnan alkuaikoina Teatteri- ja ajanvieteosasto, jonka päällikköinä toimivat Stig Törnroos ja Seppo Jokinen. Osasto tuotti mm. televisiodraamoja ja ajanvieteohjelmia kuten kevyttä musiikkia, juonellisia viihdeohjelmia ja tietokilpailuja. Vuonna 1967 TV-ohjelma 1:n Teatteri- ja ajanvieteosasto jaettiin kahteen toimitukseen, Ajanvietetoimitukseen ja Teatteritoimitukseen. Ajanvietetoimituksen päälliköksi tuli Aarre Elo. Myöhemmin Ajanvietetoimitus sai nimen TV1/Viihdetoimitus. Aarre Elon siirryttyä TV1:n ohjelmapäälliköksi 1970 tuli Viihdetoimituksen johtoon Heikki Seppälä 1970–1987. Vuonna 1987 Seppälä siirtyi Kolmoskanavan ohjelmajohtajaksi. Erkki Pohjanheimo toimi Viihdetoimituksen viimeisenä toimituspäällikkönä 1987–1991. Toimitus lopetettiin 1. kesäkuuta 1991 TV1:n suuren organisaatiouudistuksen yhteydessä kuten kaikki muutkin TV1:n toimitukset ja toimituksia yhdistettiin suurempiin ohjelmayksikköihin. Viihdetoimitus sulautettiin Taideohjelmien linjaan yhdessä teatteri- ja musiikkitoimitusten sekä Mediakomppanian kanssa. Vuonna 1993 syntyi seuraavassa organisaatiomuutoksessa vieläkin suurempi yksikkö, Fiktio-ohjelmien osasto. Seuraavana vuonna 1994 viihde eriytettiin jälleen erilliseksi yksiköksi Viihdeohjelmiksi, jonka nimeksi vuoden 1999 alussa tuli Musiikki- ja viihdeohjelmat, ja vuoden 2001 kesällä se yhdistettiin TV2:n viihdeohjelmien kanssa YLE Viihdeohjelmat (1.3.2005 eteenpäin YLE Viihde) -nimiseksi osaamiskeskukseksi Yle TV2:n alaisuuteen.

TV1:n Viihdetoimitus (Ajanvietetoimitus) tuotti monia legendaarisia viihdeohjelmia kuten Lumilinna, Jatkoaika, Ällitälli, Hukkaputki ja Velipuolikuu sekä Euroviisut.

TV1:n Viihdetoimituksen ohjelmia 
 Palapeli –sarja 1958-1963 (Ajanvietetoimitus)
 Arkipäivä 1961 (Ajanvietetoimitus)
 Yövartija 1961 (Ajanvietetoimitus)
 Euroviisut 1961–1966 (Ajanvietetoimitus), 1967–1991, 1992–1993 (Taideohjelmat), 1994 (Fiktio-ohjelmat/Kansainvälinen musiikki), 1996, 1998 (Viihdeohjelmat), 2000 (Musiikki- ja viihdeohjelmat)
 Rahaa…money 1963 (Ajanvietetoimitus)
 Lauantailekkeri – sarja 1963 (Ajanvietetoimitus)
 Arpa on heitetty – sarja 1964 (Ajanvietetoimitus)
 Hymy – Smile 1964 (Ajanvietetoimitus), Suomen Television ohjelma Montreux’n Kultainen ruusu -kilpailuun 1964 
 Tuulimylly -sarja 1965 (Ajanvietetoimitus)
 Lumilinna 1965. (Ajanvietetoimitus) Montreux’n Kultainen ruusu -kilpailun voittaja ja lehdistöpalkinto Loco-motion 1966 (Ajanvietetoimitus) 
 Huvipursi –sarja 1966 (Ajanvietetoimitus)
 Kivenhakkaaja Valperin painajaiset 1967 (Ajanvietetoimitus), Yleisradion paras viihdeohjelma 1967 
 Jatkoaika 1967-1969 
 Valmiina… pyörii! –sarja 1967
 Kuningas Herodes ja perunapula 1967 
 A la Laila 1-2, Laila Kinnusen lauluja 1967 
 Tanneriana –sävelkansiosarja
 Iloinen ilme, olkaa hyvä. Tässä tulee Anki. 1968 (Ajanvietetoimitus)
 Sitä kuusta kuuleminen - Eino Rautaruoho 1969 
 Hura-huh-hah-hei!, pontikkaviihde 1969 
 Me krokotiilit –sarja 1969 
 Sinbad –sarja 1968-1972 
 Sirkus Pasila –sarja 1970 
 Ilkamat –sarja 1970 
 Esther Marrow – Musta virginialainen 1971
 Love... and Marriage 1971. Montreux’n Kultainen ruusu -kilpailun kunniamaininta 
 Akanakanava 1971 
 Kasakka 1971 
 Kuunnelkaa laulujani! - henkilökuva Valto Laitisesta 1971
 Pop Story – sarja 1971-1972. Yleisradion ensimmäinen värivideosarja
 Ällitälli – sarja 1972. Montreux’n Kultainen ruusu kilpailun pronssiruusu Orjanpoika 1972 
 Kahden kesken –sarja 1973 
 Laukku - The Case 1972. BBC:n, YLE TV1:n, NRK:n ja SR:n yhteistyöohjelma 
 Merirosvoradio –sarja 1974 
 Salminen Savonlinnassa, henkilökuva Matti Salmisesta 1974 
 Plyysiä ja hyvää musiikkia, Pohjoisvision pop- ja rockmusiikkisarja 1974-1975 
 Omat jutut –sarja 1975–1976
 Sydämet saata hehkumaan - työväenmusiikkia 1975
 Rauhan äiti, Kaj Chydeniuksen ja Aulikki Oksasen kantaatti 1977 
 800 vuotta luomisen riemua, Vladimirin alueen kansantaidetta 1978 
 Karannut Hevonen -kansanooppera 1978. Sopotin viihdeohjelmakilpailun 2. palkinto Repe - Pirstaleita Reino Helismaan elämästä, dokumentti Reino Helismaasta 1979
 Pietarin miilu –kansanooppera 1979
 Tapsa - viiltoja reissumiehen elämästä 1980 
 Rockilta - Viihdetoimituksen ilta 1981 
 Bandura - Ukrainan laulava puu. Musiikillinen dokumentti Ukrainan kansallissoittimesta 1981 
 Veikko Lavin itsenäisyyden vuosikymmenet 1981
 Hukkaputki –sarja 1982 
 Kirka, laulaja 1982
 Canto General - Suuri laulu 1982. Venla-kunniamaininta 
 Velipuolikuu – sarja 1983–1984. Montreux’n Kultainen ruusu -kilpailun hopearuusu jaksolle Raw War, Venla-palkinto 1983 ja 1984
 Pikku varsan tanssi, Moldavian kansantaidetta 1983
 Norok - Moldavian suosikkeja 1984
 Vuosikertaviihde, Venla-kunniamaininta 1985 
 Keskiyön auringon laulufestivaali (Midnight Sun Song Festival) 1987–1990, 1991–1992 (Taideohjelmat), 1994 (Kansainvälinen musiikki)
 Itsenäisyys ja rock 1986. Venla-palkinto 1986 
 Studio Studio! –sarja 1986–1988, Venla-kunniamaininta 1986 
 Pohjoismaista jazzia Helsingistä 1987 
 Yöstudio 1987-1989, Venla-palkinto 1987 
 Kirjan kannet kiinni –kirjallisuusquiz 1987-1988
 Hymyhuulet 1987–1988, Venla-palkinto 1988 
 Kapellimestarina Seppo Hovi 1987
 Tibiteikka – Uzbekistanin kansantaidetta 1987. Venla-kunniamaininta 1987 
 Nuottiavain –tietokilpailusarja 1988
 Seitsemän kuolemansyntiä. Lapinlahden linnut 1988–1989, Venla-kunniamaininta 1988 
 Isäntänä Seppo Hovi 1988–1989. Venla-palkinto 
 Yömusiikki/ Brelin laulut 1989. Venla-palkinto 1989 
 Tytöt –sarja 1989
 Tapaaminen Pasilassa 1989
 Mikä-mikä viidakkokirja (TV1:n Viihdetoimituksen tuottamana vuosina 1989–1991. Ohjelmaa tehtiin vuoteen 1994 asti.)
 Hellapoliisit 1989. Venla-kunniamaininta 1989 
 Kultaisen trumpetin laulu. Ossi Runnen jäähyväisohjelma 1990 
 Maailman kahdeksan ihmettä. Lapinlahden linnut 1990. Venla-palkinto 1990 
 Totuuden hetki 1990. Venla-palkinto'' 1990 
 Kapellimestarin vieraat 1990–1991
 Oy Linnuntie -sarja 1990
 Viihdeilta Savoyssa – sarja 1990
 Lauantai-illan huumaa 1991
 Valomerkki –sarja 1991

TV1:n Viihdetoimituksen vakituisia tuottajia, toimittajia ja ohjaajia 
 Liisa Akimoff
 Aarre Elo
 Riitta Degerholm (1925-2008)
 Heikki Harma
 Helena Ihala
 Pentti Järvinen
 Heikki Kahila
 Juha Kandolin
 Elina Kivihalme
 Helena Kokko
 Erkki Kupari
 Matti Kuusla (1933-2018)
 Kari Kyrönseppä
 Kauko Käyhkö (1916-1983)
 Heidi Köngäs
 Anja-Maija Leppänen
 Taru Mäkelä
 Vesa Nuotio
 Tapio Piirainen
 Erkki Pohjanheimo
 Mirja Pyykkö
 Pertti Reponen (1941-1998)
 Heikki Seppälä
 Seppo Seppälä
 Uolevi Taskinen
 Taavi Vartia
 Erkki Vihtonen
 Jukka Virtanen (1933-2019)
 Aarno Walli (1920-2007)

TV1:n Viihdetoimituksen vakituisia kapellimestareita 
 Ossi Runne (kapellimestarina 1966–1.4.1990)
 Olli Ahvenlahti (kapellimestarina 2.4.1990–2002)
Ahvenlahti ei ollut ainoastaan viihdetoimituksen, vaan koko TV1:n kapellimestari.

Lähteet

Aiheesta muualla 
 Yleisradio

Yle TV1:n televisio-ohjelmat